Държавен вестник, бр. 3, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  3
(8) При недостиг на средства по ал. 1, т. 3 
допълнително финансиране може да се осигури 
чрез компенсирани промени по функция „Об­
разование“ по предложение на министъра на 
образованието, младежта и науката, за което 
се прилагат условията и редът на наредбата 
по § 4, ал. 3 от заключителните разпоредби 
на Закона за автомобилните превози.
Чл. 83. (1) Предвидените по централния 
бюджет средства в размер до 6030 хил. лв. за 
заплащане на част от превозните разноски 
на педагогическия персонал в делегираните 
от държавата дейности, финансирани от об­
щинските бюджети, се предоставят като обща 
субсидия за финансиране на делегираните от 
държавата дейности на общините по реда на 
чл. 34, ал. 1 и 2 от Закона за устройството на 
държавния бюджет.
(2) За компенсиране на част от разходите 
за пътуване на педагогическия персонал в 
училищата, финансирани от републиканския 
бюджет, се осигуряват средства в размер до 
1000 хил. лв. по реда на чл. 34, ал. 1 и 2 от 
Закона за устройството на държавния бюджет.
(3) Първостепенните разпоредители с бю­
джетни кредити могат да извършват разходи 
за заплащане на педагогическия персонал до 
100 на сто от цените на абонаментните карти 
за пътуване във втора класа по железопътния 
транспорт и до 85 на сто – по автомобилния 
транспорт за автобус от местоживеенето им до 
местоработата в друго населено място и обратно.
Чл. 84. (1) Средствата за пътни разходи на 
правоимащи болни, предвидени в централния 
бюджет, се предоставят като обща субсидия 
за финансиране на делегираните от държавата 
дейности въз основа на действително извърше­
ните разходи по заявки на общините, получени 
в Министерството на финансите не по-късно 
от 6 декември 2010 г.
(2) Списъкът на заболяванията и състоянията, 
за които се предоставят средствата по ал. 1, се 
определят от министъра на здравеопазването 
съгласувано с министъра на финансите.
Чл. 85. (1) Предвидените средства по цен­
тралния бюджет за 2010 г. за изплащане на 
обезщетения по Закона за политическа и граж­
данска реабилитация на репресирани лица се 
предоставят по бюджета на Министерския съвет 
за всяко тримесечие на базата на изплатените 
за предходното тримесечие обезщетения.
(2) Министърът на финансите извършва на­
лагащите се от ал. 1 промени по съответните 
бюджети за 2010 г. с размера на фактически 
изплатените обезщетения за съответното три­
месечие.
Чл. 86. Предвидените в централния бюджет 
средства за подпомагане на физическото въз­
питание и спорта се предоставят и разходват 
по бюджетите на съответните министерства и 
общините при условията и по реда на Постанов­
ление № 129 на Министерския съвет от 2000 г. 
за определяне на минимални диференцирани 
размери на паричните средства за физическо 
възпитание и спорт, които се осигуряват от 
държавния бюджет и от бюджетите на общините 
(обн., ДВ, бр. 58 от 2000 г.; изм. и доп., бр. 28 от 
2006 г. и бр. 13 от 2009 г.).
Чл. 87. (1) Утвърждава разпределението на 
средствата в размер 10 000 хил. лв., предвидени 
в централния бюджет за 2010 г. за изпълнение 
на програми за техническа ликвидация и кон­
сервация на обекти от миннодобивния отрасъл 
и за саниране на околната среда, както следва:
1. за въгледобивни търговски дружества – до 
4655 хил. лв.;
2. за уранодобивни търговски дружества – до 
3214 хил. лв.;
3. за рудодобивни търговски дружества – до 
2131 хил. лв.
(2) Министърът на икономиката, енерге­
тиката и туризма съгласувано с министъра на 
финансите в срок до два месеца от обнародва­
нето на постановлението в „Държавен вестник“ 
разпределя средствата по ал. 1 по търговски 
дружества въз основа на приоритетни проекти 
и обекти.
(3) Промени в разпределението на средствата 
по ал. 2 се извършват съгласувано с министъра 
на финансите в рамките на общия размер на 
средствата по ал. 1.
Чл. 88. Средствата за лекарствени продукти 
по чл. 4, т. 1 от Закона за ветераните от войните 
и по чл. 15 от Закона за военноинвалидите и 
военнопострадалите, предвидени в централния 
бюджет за 2010 г., се предоставят като обща 
субсидия за финансиране на делегираните от 
държавата дейности на общините въз основа на 
действително извършените разходи по заявки 
на общините, получени в Министерството на 
финансите не по-късно от 6 декември 2010 г.
Чл. 89. Предвидените в бюджета на Ми­
нистерството на здравеопазването средства за 
провеждане на специализации в системата на 
здравеопазването могат да се превеждат на вис­
ши училища, Военномедицинската академия, 
второстепенни разпоредители с бюджетни креди­
ти към министъра на здравеопазването, лечебни 
и здравни заведения, в които се извършва обуче­
ние при условията и по реда на Наредба № 34 от 
2006 г. за придобиване на специалност в сис­
темата на здравеопазването (обн., ДВ, бр. 7 от 
2007 г.; изм. и доп., бр. 89 от 2007 г. и бр. 55 
от 2008 г.).
Чл.  90. Министърът на финансите по 
предложение на министъра на културата 
предоставя като обща субсидия за финан­
сиране на делегираните от държавата дей­
ности и/или като целева субсидия за капи­
талови разходи на общините предвидените 
в централния бюджет средства в размер до 
5000 хил. лв. за подпомагане дейността на на­